Christine Nesbitt

| Mitalit | Mitalit | Mitalit |  |
| --- | --- | --- | --- |
|  Christine Nesbitt |  Christine Nesbitt |  Christine Nesbitt |  |
Maa:   Kanada
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Vancouver 2010 | 1 000 m |  |
|  Hopeaa | Torino 2006 | joukkuetakaa-ajo |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Salt Lake City  2007 | joukkuetakaa-ajo |  |
|  Kultaa | Richmond 2009 | 1 000 m |  |
|  Kultaa | Richmond 2009 | joukkuetakaa-ajo |  |
|  Kultaa | Inzell 2011 | 1 000 m |  |
|  Kultaa | Inzell 2011 | joukkuetakaa-ajo |  |
|  Kultaa | Heerenveen 2012 | 1 000 m |  |
|  Kultaa | Heerenveen 2012 | 1 500 m |  |
|  Hopeaa | Nagano 2008 | joukkuetakaa-ajo |  |
|  Hopeaa | Heerenveen 2012 | joukkuetakaa-ajo |  |
|  Pronssia | Salt Lake City  2007 | 1 000 m |  |
|  Pronssia | Richmond 2009 | 1 500 m |  |
|  Pronssia | Sotši 2013 | 1 500 m |  |
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Hopeaa | Calgary 2011 |  |  |
|  Pronssia | Moskova 2012 |  |  |
| Sprinttereiden MM-kilpailut  | Sprinttereiden MM-kilpailut  | Sprinttereiden MM-kilpailut  |  |
|  Kultaa | Heerenveen 2011 |  |  |
|  Hopeaa | Calgary 2012 |  |  |
Christine Nesbitt (s. 17. toukokuuta 1985 Melbourne, Australia) on kanadalainen pikaluistelija.
Nesbitt kuului Kanadan joukkueeseen, joka sai hopeaa Torinon 2006 olympialaisten joukkuetakaa-ajossa. Lisäksi hän sijoittui seitsemänneksi 1 500 metrillä. Matkakohtaisissa MM-kilpailuissa Salt Lake Cityssä 2007 hän saavutti joukkuetakaa-ajossa kultaa ja 1 000 metrillä pronssia. Vuonna 2008 hän sijoittui neljänneksi yleisluistelun MM-kilpailuissa Berliinissä ja sai Naganossa MM-hopeaa joukkuetakaa-ajossa.
Nesbitt sijoittui kuudenneksi yleisluistelun MM-kilpailuissa Hamarissa 2009. Matkakohtaisissa MM-kisoissa Kanadan Richmondissa hän voitti kultaa 1 000 metrillä ajalla 1.16,28 ja joukkuetakaa-ajossa. Lisäksi hän sai pronssia 1 500 metrillä. Vancouverin olympialaisissa 2010 Nesbitt voitti kultaa 1 000 metrillä ja oli kuudes 1 500 metrillä. Vuonna 2011 hän voitti sprinttereiden maailmanmestaruuden ja sai hopeaa yleisluistelun MM-kilpailuissa. Matkakohtaisissa MM-kisoissa hän saavutti kultaa 1 000 metrillä ja joukkuetakaa-ajossa. Vuonna 2012 hän saavutti hopeaa sprinttereiden MM-kilpailuissa Calgaryssa. Hän luisteli kilpailuissa 1 000 metrin maailmanennätyksen 1.12,68. Yleisluistelun MM-kilpailuissa Moskovassa hän sijoittui kolmanneksi. Matkakohtaisissa MM-kilpailuissa Heerenveenissä hän sai kultaa 1 000 ja 1 500 metrillä sekä hopeaa joukkuetakaa-ajossa. Vuonna 2013 hän oli sprinttereiden MM-kilpailussa viides ja sai matkakohtaisissa kisoissa pronssia 1 500 metrillä.
Nesbitt voitti maailmancupin kokonaiskilpailun kaudella 2011–2012 ja sijoittui toiseksi kaudella 2012–2013. 1 000 metrin maailmancupin hän voitti kausilla 2008–2009, 2009–2010 ja 2011–2012 sekä sijoittui toiseksi 2010–2011. 1 500 metrin maailmancupin hän voitti kausilla 2010–2011 ja 2011–2012, ja on sijoittunut toiseksi kausilla 2007–2008, 2009–2010 ja 2012–2013 sekä kolmanneksi kaudella 2008–2009.